b'\n_START_ARTICLE_\nLovro Ba\xc5\xa1\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Celju je \xc5\xa1tudiral pravo v Gradcu in na Dunaju, bil notarski kandidat v Celju, La\xc5\xa1kem, v Kozjem, notar v Ljutomeru in od 1881 v Celju, bil do 1923 predsednik notarske zbornice za Spodnjo \xc5\xa0tajersko in \xc4\x8dlan komisije za izpra\xc5\xa1evanje notarskih kandidatov, bil od 1881 tudi \xc4\x8dlan ravnateljstva Celjske posojilnice in imel \xc5\xa1e nekatere druge funkcije v gospodarskih dru\xc5\xbebah. Bil je glavni urednik Domovine v Celju in dopisnik nekaterih drugih listov ter sourednik mariborskega lista S\xc3\xbcdsteirische Post. Njegovo politi\xc4\x8dno delo je sovpadalo z obdobjem spodnje\xc5\xa1taje\xc5\xa1tajerskih nacionalnih bojev, ki so bili v skladu s prizadevanji narodno-napredne stranke.'